Rekord assolut kemm ilha ssir l-Istrina...l-poplu jiftaħ idejh mal-Malta Community Chest Fund L-Istrina ta' din is-sena ma kinitx biss suċċess imma laħqet somma rekord assolut li jaqbeż is-€7 miljuni.  Dan huwa rekord assolut ta' flus miġbura għall-Malta Community Chest Fund kemm ilha ssir l-Istrina, jiġifieri 23 sena. L-aħbar li nqabżu s-€7 miljun intlaqgħet b'ferħ u ċapċip u kant, 'flimkien f'solidarjetà  u 'Viva Malta.' Din se tkun l-aħħar l-Istrina mmexxija mill-President Marie Louise Coleiro Preca, li wriet il-ferħ tagħha għall-ġenerożità kbira tal-poplu Malti. "Ejjew ħa nkomplu nkunu uniċi kuljum. Nkomplu ningħaqdu biex nkomplu nagħmlu l-ġid lil pajjiżna," temmet tgħid il-President tar-Repubblika.